Administracinis pastatas
Pirmasis Jonavos miškų ūkio direktorius Julius Danusevičius
**Jonavos miškų urėdija** − viena iš 42 miškų urėdijų Lietuvoje, turto patikėjimo teise valdanti, naudojanti valstybinius miškus, vykdanti juose kompleksinę miškų ūkio veiklą.
Bendras visų nuosavybės formų miškų plotas − 36 941 ha. Valstybinės reikšmės miškai − 20 969 ha.

Jonavos miškų urėdijoje sudaryti ir įgyvendinami miškų pritaikymo visuomeniniams poreikiams planai. Tobulinant kelių, privažiavimų ir pažintinių takų tinklą miškuose gyventojams sudaromos geresnės sąlygos pailsėti, atgauti jėgas ir naudotis miško gėrybėmis.

Administracijos adresas: Miško g. 1, LT-55110, Jonava.

Istorija
--------

Jonavos miškų urėdijos gyvenvietė (1996 m.)
Urėdijos iškaba
Jonavos miškų žemėlapis
40-mečio Atminimo skulptūra
1959 m. sausio 1 d. įsteigtas Jonavos miškų ūkis (JMŪ), direktorius – Julius Danusevičius (g. 1931 m.). Steigimo iniciatorius – Lietuvos TSR miškų ūkio ir miško pramonės ministras Povilas Matulionis (1860–1932). Apjungtos Kauno, Kaišiadorių, Širvintų, Kėdainių ir Ukmergės rajonų miško pramonės įmonės. Pradžioje įsteigtos 4 girininkijos. 1961 m. – dar 4: Dumsių (girininkas A. Vincevičius), Santakos (gir. A. Mazuronis), Ąžuolynės (gir. A. Mikalauskas) ir Girelės (gir. P. Zimblys).

1959 m. pradėta statyti JMŪ gyvenvietė (baigta 1977 m.), dab. J. Basanavičiaus gatvės (buv. Spalio revoliucijos g.) pabaigoje, Laukagalių kaimo ribose pastatyti namai Nr. 60-74, iš viso 64 butai (dabartinė numeracija). Šiuo metu Jonavos miškų urėdijos gyvenvietė yra viena iš Jonavos miesto dalių.

Nuo 1971 m. JMŪ direktorius – R. Jusaitis. Vėliau pastatyta gamybinė bazė, remonto dirbtuvės, geležinkelio atšaka Liepių kaime. 1980 m. – naujas miškų ūkio administracijos pastatas.

Nuo 1990 m. JMŪ direktorius – V. Daukševičius..

1991−2002 m. urėdija atkūrė miškus buvusiuose tarybinės armijos poligonuose Dumsių ir Užusalių girininkijose, išplėtė medienos perdirbimo veiklą.

Girininkijos
------------

Urėdijos valstybinius miškus administruoja 8 girininkijos:

|  |  |
| --- | --- |
| **Girininkija** | **Girininkijos vieta** |
| **Seniūnija** | **Gyvenvietė** |
| Dumsių | Dumsių seniūnija | Dumsiškiai |
| Gaižiūnų | Dumsių seniūnija | Gaižiūnai |
| Girelės | Žeimių seniūnija | Kuigaliai |
| Jonavos | Šilų seniūnija | Jadvygava |
| Pageležių | Šilų seniūnija | Aklasis Ežeras |
| Svilonių | Užusalių seniūnija | Išorai |
| Upninkų | Upninkų seniūnija | Upninkai |
| Užusalių | Užusalių seniūnija | Būdos III |

Saugomos teritorijos
--------------------

*Pagrindinis straipsnis – Jonavos rajono saugomos teritorijos*.
Miškų urėdijos teritorijoje yra 6 valstybiniai draustiniai:

|  |  |
| --- | --- |
| * Lomenos valstybinis kraštovaizdžio draustinis
* Širvintos valstybinis kraštovaizdžio draustinis
* Kulvos valstybinis geomorfologinis draustinis
 | * Lietavos valstybinis hidrografinis draustinis
* Upninkų valstybinis botaninis draustinis
* Šventosios valstybinis ichtiologinis draustinis
 |

Vadovybė
--------

* Miškų urėdas (nuo 2013 m.) – Rolandas Skuja (nuo 1990 m. iki 2013 m. miškų urėdas –Vytautas Daukševičius)
* Miškų urėdo pavaduotojas – Juozas Jaruševičius (iki 2009 m. pavaduotojas – Gediminas Migauskas)
* Vyr. inžinierius – Raimondas Vincevičius, buvęs miškų urėdo pavaduotojas medienos ruošai ir prekybai.

Šaltiniai
---------

1. ↑  Miškai // Jonavos krašto gamta (sudarytojai Vidmantas Malinauskas ir Jonas Augustauskas). „Piko valanda", Marijampolė, 2001. 9-17 psl.
2. ↑  Miškai // Jonavos krašto gamta (sudarytojai Vidmantas Malinauskas ir Jonas Augustauskas). „Piko valanda", Marijampolė, 2001. 9-17 psl.
3. ↑  [V.Daukševičius,V.Ilonis.Girių pavilioti.Jonavos miškų urėdijos istorija,darbai,žmonės.Jonava.2013 m.])
4. ↑  „Naujienos", Jonavos raj. laikraštis, 2009 m. gruodžio mėn.
5. ↑  Raimondas Vincevičius Archyvuota kopija 2011-03-06 iš Wayback Machine projekto. (VRK inf.)

Nuorodos
--------

|  |  |
| --- | --- |
|  | **Vikiteka: Jonavos miškų urėdija** – vaizdinė ir garsinė medžiaga  |

* Jonavos miškų urėdijos tinklalapis